Արշավում է կարմիր հեծելազորը

«Արշավում է կարմիր հեծելազորը» (), ռուս նկարիչ, ռուսական ավանգարդի դրոշակակիր, կոնստրուկտիվիտ, սուպրեմատիզմի հիմնադիր Կազիմիր Մալևիչի նկարներից։ Այս ստեղծագործությունը հեղինակը վրձնել է 1928-1932 թվականներն ընկած ժամանակահատվածում։ Յուղաներկով կտավի չափերն են 91 × 140 սմ։

Այսօր «Արշավում է կարմիր հեծելազորը» ստեղծագործությունը պահպանվում և ցուցադրվում է Ռուսական պետական թանգարանում (Սանկտ Պետերբուրգ, Ռուսաստանի Դաշնություն)։

Պատմություն

«Արշավում է կարմիր հեծելազորը» ստեղծագործությունը երկար ժամանակ համարվում էր նկարչի միակ աբստրակտ գործը, որը պաշտոնապես ճանաչվել է որպես խորհրդային արվեստի մաս, քանի որ վերաբերել է Հոկտեմբերյան հեղափոխությանը։ Մալևիչը նկարի հակառակ կողմում 18 թիվ է գրել, չնայած այն փաստին, որ նկարն ավելի ուշ է ստեղծել։

Ֆրանսիացի պատմաբան և գրող Ֆիլիպ Վիդելիեն «Հեծելազորը» նկարը, խորհրդային այլ ավանգարդիստական նկարների հետ միասին, համարել է Կարմիր բանակը գովերգող ստեղծագործություն։

Ռեժիսոր-մուլտիպլիկատոր Յուրի Նորշտեյնը նշել է, որ «Կերժենեցի ճակատամարտը» մուլտֆիլմի էպիզոդի նկարահանման ժամանակ տարածության համար օգտագործվել է «Արշավում է կարմիր հեծելազորը» նկարի տեսարանը։

Նկարագիր 
«Արշավում է կարմիր հեծելազորը» ստեղծագործությունը բաժանված է երեք մասի․

 երկինք
 ցամաք
 մարդիկ (կարմիր հեծելազոր)

Ցամաքի և երկնքի հարաբերությունը համեմատական է 0,618 (ոսկե հատում)։ Հեծելազորը երեք խմբի է բաժանված, որից յուրաքանչյուրում կա չորս ձիավոր։ Ցամաքը նկարված է տասներկու գույնով։

Ծանոթագրություններ

Արտաքին հղումներ 
 «Արշավում է կարմիր հեծելազորը» թանգարանի պաշտոնական կայքում
 Նկարի վերլուծություն
 Հեղինակի գործերի ցանկ

1932 նկարներ
Կազիմիր Մալևիչի նկարներ
Ռուսական պետական թանգարանի նկարներ
1928 նկարներ